42. ΑΠΟΦΑΣΗ ΠΡΩΘΥΠΟΥΡΓΟΥ Αριθ. Υ4 της 25΄Οκτ./4 Νοεμ.1982 (ΦΕΚ Β΄884) Μισθολογική διαβάθμιση των θέσεων που ιδρύθηκαν με τις διατάξεις του άρθρ. 5 παρ. 1 με στοιχ. α, β και γ του Νόμ.1229/82 «Οργάνωση Υπηρεσιών Πρωθυπουργού». ΄Εχοντες υπόψη: 1.Τις διατάξεις του άρθρ. 103 παρ.5 του Συντάγματος. 2.Τις διατάξεις του άρθρ. 6 παρ.4 του Νόμ. 1299/1982 «Οργάνωση Υπηρεσιών Πρωθυπουργού», αποφασίζουμε: ΄Αρθρ.1.-1.Οι μηνιαίες αποδοχές του Γενικού Διευθυντή του Πολιτικού Γραφείου Πρωθυπουργού καθώς και των προϊσταμένων του Νομικού, Διπλωματικού, Οικονομικού και Στρατιωτικού Γραφείου καθορίζονται στο ύψος του συνόλου των μηνιαίων αποδοχών που αντιστοιχούν κάθε φορά στον α΄ βαθμό της κατηγορίας ειδικών θέσεων, μαζί με τα κάθε είδους επιδόματα και προσαυξήσεις. 2.Οι μηνιαίες αποδοχές των ειδικών συμβούλων και των ειδικών συνεργατών του Πρωθυπουργού καθορίζονται αντίστοιχα στο ποσοστό 95% και 85% του συνόλου των μηνιαίων αποδοχών, που αντιστοιχούν κάθε φορά στον α΄ βαθμό της κατηγορίας των ειδικών θέσεων, μαζί με τα κάθε είδους επιδόματα και προσαυξήσεις. 3.Οι μηνιαίες αποδοχές του Διευθυντή του Ιδιαίτερου Γραφείου Πρωθυπουργού καθορίζονται στο ύψος του συνόλου των μηνιαίων αποδοχών, που αντιστοιχούν κάθε φορά στον α΄ βαθμό της κατηγορίας των ειδικών θέσεων, μαζί με τα κάθε είδους επιδόματα και προσαυξήσεις. 4.Οι μηνιαίες αποδοχές του ιδιαίτερου γραμματέα και των ειδικών γραμματέων καθορίζονται αντίστοιχα στο ποσοστό 95% και 85% του συνόλου των μηνιαίων αποδοχών, που αντιστοιχούν κάθε φορά στον α΄ βαθμό της κατηγορίας των ειδικών θέσεων, μαζί με τα κάθε είδους επιδόματα και προσαυξήσεις. 5.Οι μηνιαίες αποδοχές των ειδικών συνεργατών των ειδικών γραφείων  Πρωθυπουργού, καθορίζονται, ανάλογα με τα καθήκοντα που τους ανατίθενται, στο ποσοστό 85% ή 75% του συνόλου των μηνιαίων αποδοχών, που αντιστοιχούν κάθε φορά στο α΄ βαθμό της κατηγορίας ειδικών θέσεων, μαζί με τα κάθε είδους επιδόματα και προσαυξήσεις.  Άρθρ.2.-Η απόσπαση σε θέση του Πολιτικού Γραφείου, σύμφωνα με το άρθρ. 6 παρ. 1 του Νόμ 1299/82, δε συνεπάγεται για τους αποσπώμενους μείωση των αποδοχών που έπαιρναν στην αρχική τους θέση. ΄Αρθρ.3.-Σε περίπτωση που η πλήρωση θέσεως του άρθρ.5 παρ. 1 στοιχ. α, β και γ του Νόμ.1299/82 συνόλου των αποδοχών που αντιστοιχούν σ΄ αυτή  τη θέση γίνεται κατά τη διαδικασία του άρθρ. 6 παρ. 1 του ίδιου νόμου, με ανάθεση καθηκόντων, που συνεπάγονται μειωμένη απασχόληση στο Πολιτικό Γραφείο, οι αποδοχές καθορίζονται στο μισό του  ΄Αρθρ.4.-Η απόφαση αυτή να δημοσιευθεί στην Εφημερίδα της Κυβερνήσεως. 